S-626/2013

Mál þetta, sem dómtekið var 3. september síðastliðinn, var höfðað með ákæru lögreglustjórans á höfuðborgarsvæðinu, dagsettri 18. júní sl., á hendur A-kk-þgf P-x-x, kennitala 000000-0000, Torfufelli 46, Reykjavík, og E-x-x A-kk-þgf A. L-x-x, kennitala 000000-0000, Dúfnahólum 2, Reykjavík, „fyrir fíkniefnalagabrot framin fimmtudaginn 13. desember 2012, að Nýbýlavegi 30, herbergi 201, í Kópavogi:

I. Gegn ákærðu báðum, með því að hafa haft í vörslum sínum að hluta til í sölu- og dreifingarskyni 85,36 g af maríhúana, 9,07 g af ecstasy sem lögreglumenn fundu við leit í herberginu og neðan við glugga á herberginu utandyra.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II. Gegn ákærða E-x-x A-kk-þgf A. L-x-x, með því að hafa haft í vörslum sínum 2,90 g af maríhúana sem fundust við leit lögreglu á ákærða.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á samtals 88,26 g af maríhúana, 9,07 g af ecstasy og 9,32 g af óskilgreindum efnum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á kr. 188.500 sem hald var lagt á í málinu, skv. 7. mgr. 5. gr. sömu laga og 69 gr. b almennra hegningarlaga nr. 19/1940, sbr. breytingalög, en peningarnir eru ágóði sölu fíkniefna. Jafnframt er krafist upptöku á 4 stykkjum af Testosteron stungulyfi sem hald var lagt á í málinu, skv. 4. mgr. 48. gr. lyfjalaga nr. 93/1994, sbr. 2. gr. laga nr. 55/1995.“

Við meðferð málsins féll ákæruvaldið frá ákæru á hendur ákærðu fyrir að hafa haft fíkniefni í vörslum sínum að hluta til í sölu- og dreifingarskyni. Þá var og fallið frá kröfu um upptöku á peningum. Ákærðu hafa fyrir dómi skýlaust játað að hafa framið brot þau sem þeim er gefið að sök í ákærunni, svo breyttri, og er játning þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldir fyrir brotin sem eru réttilega færð til refsiákvæða í ákærunni.

Ákærði A-kk-nf var dæmdur í 30 daga skilorðsbundið fangelsi 22. nóvember 2011 fyrir þjófnað. Síðan þá hefur hann níu sinnum verið sektaður fyrir brot gegn fíkniefnalögum, umferðar- og vopnalögum, síðast 5. júní síðastliðinn.

Ákærði E-x-x var dæmdur í 60 daga skilorðsbundið fangelsi 16. desember 2010 fyrir líkamsárás og þjófnað.

Ákærðu hafa nú báðir rofið skilorð framangreindra dóma og verða þeir teknir upp og dæmdir með þessu máli. Þá verður höfð hliðsjón af 78. gr. almennra hegningarlaga við ákvörðun refsingar ákærða A-kk-ef. Samkvæmt þessu verður ákærði A-kk-nf dæmdur í 60 daga fangelsi og ákærði E-x-x í 90 daga fangelsi. Brot ákærðu er ekki ýkja stórt og allnokkuð frá því þau brot voru framin er þeir voru dæmdir fyrir á sínum tíma. Refsingarnar skulu því bundnar skilorði eins og í dómsorði segir.

Upptæk skulu vera fíkniefni og lyf eins og krafist er og nánar greinir í dómsorði.

Loks verða ákærðu dæmdir til að greiða málsvarnarþóknun verjenda sinna að meðtöldum virðisaukaskatti eins og nánar greinir í dómsorði. Annan kostnað leiddi ekki af rekstri málsins, en sakarkostnaður, sem tilgreindur er á yfirliti sem fylgdi málinu, er ákæruefninu óviðkomandi.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf P-x-x, sæti fangelsi í 60 daga.

Ákærði, E-x-x A-kk-nf A. L-x-x, sæti fangelsi í 90 daga.

Fresta skal fullnustu refsinga ákærðu og falli þær niður að liðnum 2 árum frá deginum í dag að telja, haldi ákærðu almennt skilorð 57. gr. almennra hegningarlaga nr. 19/1940.

Upptæk skulu vera 88,26 g af maríhúana, 9,07 g af ecstasy, 9,32 g af óskilgreindum efnum og 4 stykki af Testosteron stungulyfi.

Ákærði A-kk-nf greiði málsvarnarþóknun skipaðs verjanda síns, P-kk-ef K-kk-ef hdl., 75.300 krónur.

Ákærði E-x-x A-kk-nf greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

A-kk-nf Í-kk-nf